BIMANEESCHE TEXTEN. 15 



Makasampuru waru kai-na. Nggara wara-sa doü mahori djara rangga ro djara 

 siwe, nggara na-möda-sa djara rangga ede, nlaa na-wara mpara djara rangga doü 

 makalai di ade-na ede, wati waü weha weya ba doü mantau djara maraöda ede, 

 nggara wati-sa wara-na doü maèda-na mpangga-na ro kaiha angi-na, mai kai-ra ndede-na 

 ede na-mböto doü mahori djara rangga madawara wei-na. 



Makasampuru tjiwi kai-na. Nggara wara-sa djara ro sahe raa-haa ba lako, nggara 

 na-made-sa ro na-iha-sa ndadi da lowa weya-na kani, na-ljèpe-ku ba doü mantau lako, 

 nggara na-ntjuwu mpowa-sa, na-loi-ku ba doü mantau lako ede. 



Makaduwa mpuru kai-na. Nggara wara-sa ana tatoi-na ro ompu-na ba galara 

 mantjara-ntjao ro röpo sama angi ndai-na ede, indo kapo na-raho kangampu siya 

 mantjara ede bune santika raa-ngina kai-ta makai kaleli sa-buwa, mangge sa-tembe; 

 sa-mbóto-mbölo-na sa-buwa sahe masambaa urau-na malabo bóngi sa-mpuru ganta 

 ro nahi ro ua-na ro afu-na, ede mandadi waa ntjore ro waa sama-na, nggara wati-sa 

 ngawa-na tarima, ede na-patu-ra galara ede kapóro kai-na siya, mandede ede ngupa-na 

 weya-na taho ana tatoi-na di ade rasa-na ede ro ai póda-póda-na daa batu-na nggahi 

 galara di ade hidi ro rasa nggeè kai-na. 



Makaduwa mpuru sa-buwa kai-na. Ruu galara, nggara wara-sa doü ndadi bitjara 

 ro paraèsa-na, sa-reya-ku sa-bae mandede wali sa-bae, mandadi duwa reya-ku; ruu 

 doü mandadi kakai-na ba galara ede sa-suku sa-buwa doü-na sa-bae mandede wali 

 sa-bae, mandadi duwa suku, nggara na-sama döho-sa labo bumi-bumi ro djena-djena, 

 mandede wali-ku ruu-na. 



Makaduwa mpuru duwa kai-na. Indo kapo di zaman hawo ro ninu ruma-ta mantau 

 ngara Isma'il ro hawo ro ninu Ruma-ta Bitjara Muhammad Ya'qüb ana-na ba 

 'Abdu'nnabi labo sa-mena-na mantari-mantari dóho ro kabóro-na di paruga suba, 

 kabou ro katenggo wadi-na amanat ro waciyat raa-kamai ruma-ta mabata wadu ro 

 ruma-ta mantau uma djati mandinga labo töho kai-na di ade bob ake deï parenta-na 

 maini mbuwa. 



Makaduwa mpuru tolu kai-na. Nggara wara-sa ana tatoi-na ba galara ede, na-neè-ra 

 galara ndadi mawaa-na deï bumi luma duwa-na, indo kapo nggara wati-sa waü-na 

 ba bumi luma, na-waa-ku deï bitjara; indo kapo tjoü-tjoü-du marungka-na ro masapa-na 

 nggahi galara ede, tani-na duwa mpuru reya; indo kapo mandede wali galara 

 na-rungka-sa ro na-sapa-sa nggahi bumi luma duwa-na ede, tani-na upa mpuru reya. 



Makaduwa mpuru upa kai-na. Wati póda-póda lowa-na ana ruma-ruma ro ana 

 rato-rato makarawi-na rawi ntjare deï sa-niki-niki-na rasa toi rasa töho, malai-na-sa 

 ruma-ta sangadji mpa makarawi-na rawi ntjare ede. 



Makaduwa mpuru lima kai-na. Wati pöda-pöda lowa-na ana ruma-ruma maweli 

 bebas deï sa-niki-niki-na rasa toi rasa tóho. 



Makaduwa mpuru ini kai-na. Wati póda-póda lowa-na waa woü, waa wódi ngara 

 hawo ro ninu ruma-ta ro sa-mena-na djaneli tureli ba doü di sa-niki-niki-na rasa 

 toi rasa tóho. 



Makaduwa mpuru pidu kai-na. Wati póda-póda lowa-na ngara mantari-mantari ro doü 

 taho-taho maluu deï ade lopi daga, nggara wati-sa luu-na labo djuru tuli ro djuru Msa. 



